Úradný vestník L 015 , 18/01/2001 S. 0040 - 0042



Rozhodnutie Spoločného výboru EHP č. 146/1999 z 5. novembra 1999, ktorým sa mení a dopĺňa príloha II (Technické nariadenia, normy, testovanie a overovanie) k Dohode EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", najmä na jej článok 98, keďže: (1) Príloha II k dohode bola zmenená a doplnená rozhodnutím Spoločného výboru EHP č. 64/98 zo 14. júla 1998 [1]; (2) Smernica č. 98/34/ES Európskeho parlamentu a Rady z 22. júna 1998 ustanovujúca postup na poskytovanie informácií v oblasti technických noriem a nariadení [2], ktorou sa zrušuje smernica Rady 83/189/EHS [3] a jej ďalšie zmeny a doplnky by sa mali zahrnúť do dohody, ROZHODOL TAKTO: Článok 1 Znenie bodu 1 (smernica Rady 83/189/EHS) kapitoly XIX prílohy II k dohode sa nahrádza takto: "398 L 0034: smernica 98/34/ES Európskeho parlamentu a Rady z 22. júna 1998, ktorou sa ustanovuje postup na poskytovanie informácií v oblasti technických noriem a nariadení (Ú. v. ES L 204, 21.7.1998, s. 37). Ustanovenia smernice znejú na účely súčasnej dohody v týchto úpravách: a) Druhý pododsek článku 1 ods. 2 sa nahrádza takto: "Výraz "technická špecifikácia" sa takisto vzťahuje na výrobné metódy a procesy používané vo vzťahu k výrobkom, určeným na ľudskú spotrebu a spotrebu zvierat a liečivým výrobkom ako je definované v článku 1 smernice 65/65/EHS (bod 1 kapitoly XIII prílohy II k tejto dohode), ako aj na výrobné metódy a procesy, ktoré sa vzťahujú na iné výrobky kde tieto majú vplyv na ich vlastnosti." b) Na koniec prvého pododseku článku 8 odsek 1 sa pridáva toto: "Úplný text návrhu oznámeného technického nariadenia je dostupný v pôvodnom jazyku ako aj v úplnom preklade do niektorého z úradných jazykov Európskeho spoločenstva."; c) K štvrtému pododseku článku 8 ods. 1 sa pridáva toto: "Spoločenstvo, na jednej strane a Dozorný orgán EZVO alebo štáty EZVO prostredníctvom Dozorného orgánu EZVO na druhej strane, môžu požiadať o ďalšie informácie o oznámenom návrhu technického nariadenia." d) K článku 8 ods. 2 sa pridáva toto: "Poznámky štátov EZVO pošle Dozorný orgán EZVO Európskej Komisii vo forme jednotného koordinovaného oznámenia a poznámky spoločenstva pošle Komisia Dozornému orgánu EZVO. V súlade s pravidlami ich príslušných interných systémov, v prípade vyžiadania 6-mesačnej doby nečinnosti, zmluvné strany sa navzájom informujú podobným spôsobom." e) Článok 9 sa nahrádza takto: "Príslušné orgány členských štátov EÚ a štátov EZVO odložia prijatie oznámeného návrhu technických nariadení na dobu troch mesiacov odo dňa prijatia textu návrhu nariadenia - Európskou Komisiou v prípade návrhov oznámených členskými štátmi spoločenstva, - Dozorným orgánom EZVO pre návrhy oznámené štátmi EZVO. Avšak táto 3-mesačná doba nečinnosti sa neuplatňuje v tých prípadoch, kde pre naliehavé dôvody týkajúce sa ochrany verejného zdravia alebo bezpečnosti, ochrany zdravia a života zvierat alebo rastlín, oprávnené orgány sú povinné pripraviť technické nariadenia vo veľmi krátkom čase, aby ich nariadili zákonom a bezodkladne zaviedli bez akýchkoľvek možných konzultácií. Uvedú sa príčiny, ktoré oprávňujú naliehavosť týchto opatrení. Opodstatnenie naliehavých opatrení sa uvedie podrobne a jasne s osobitným dôrazom na neprevídateľnosť a vážnosť nebezpečenstva, ktorému čelia príslušné orgány ako aj absolútnu nutnosť okamžitej nápravy." f) K prílohe II sa pridáva toto: "ISLAND STRI Staðlaráð Íslands LIECHTENŠTAJNSKO TPMN Liechtensteinische Technische Prüf-, Mess- und Normenstelle NÓRSKO NSF Norges Standardiseringsforbund NEK Norks Elektroteknisk Komite PT Post- og teletilsynct" g) Na uplatňovanie smernice sa považujú za potrebné nasledujúce oznámenia elektronickými prostriedkami: 1. notifikačné doklady. Môžu byť oznámené pred alebo spolu s predložením úplného znenia; 2. potvrdenie o prijatí navrhnutého textu, ktoré obsahuje, okrem iného, príslušný dátum vypršania doby nečinnosti, stanovenej v súlade s pravidlami každého systému; 3. správy požadujúce dodatočné informácie; 4. odpovede na žiadosti o dodatočné informácie; 5. poznámky; 6. žiadosti o ad hoc stretnutia; 7. odpovede na žiadosti o ad hoc stretnutia; 8. žiadosti o konečné texty; 9. informáciu, že bola vyžiadaná 6-mesačná doba nečinnosti; nasledujúce oznámenia môžu byť zatiaľ predkladané normálnou poštou, avšak pri uprednostnení elektronických prostriedkov: 10. úplný text oznámeného návrhu; 11. základné právne texty alebo regulačné ustanovenia; 12. konečný text. h) Administratívne opatrenia, týkajúce sa oznámení, budú spoločne odsúhlasené zmluvnými stranami." Článok 2 Zneia smernice 98/34/ES v islandskom a nórskom jazyku, ktoré sú priložené k príslušným jazykovým verziám tohto rozhodnutia sú autentické. Článok 3 Toto rozhodnutie nadobúda účinnosť dňa 6. novembra 1999 za predpokladu, že Spoločný výbor EHP obdržal všetky oznámenia podľa článku 103 ods. 1 dohody. Článok 4 Toto rozhodnutie sa uverejňuje v oddiele EHP a v doplnku EHP k Úradnému vestníku Európskych spoločenstiev. V Bruseli 5. novembra 1999 Za Spoločný výbor EHP predseda N. v. Liechtenstein [1] Ú. v. ES L 100, 15.4.1999, s. 52. [2] Ú. v. ES L 204, 21.7.1998, s. 37. [3] Ú. v. ES L 109, 26.4.1983, s. 8. --------------------------------------------------